Cum să-ți prepari corect cafeaua acasă.
Dacă îţi începi ziua cu o cafea bună, deja e semn că o să fie o zi faină. Prima cafea sigur ţi-o prepari acasă, dar ştii să o faci corect? Cea mai bună cafea e cea care îţi place ţie, spune Teo, mare barista din Iaşi.
Teo a făcut un curs pentru cei care vor să înveţe cum să îşi facă singuri o cafea pe gustul lor. Le explică cum se prepară corect cafeaua la ibric şi cea prin metoda V60.Teo Bozbiciu, barista: Prin cele două metode putem face diferenţa foarte mare, în sens de gust pe aceeaşi cafea şi atunci putem arăta oamenilor că pe ibric aceeaşi cafea are un gust, pe V60 aceeaşi cafea e un pic diferită.Eli lucrează de acasă şi îşi face cafeaua la ibric sau la espressor. Nu îi iese aşa cum şi-ar dori, aşa că a venit să înveţe. Ca la școală.Eli: Am aflat ce făceam greşit şi de ce nu făceam cafeaua bună. Încerc să găsesc o metodă să îmi fac cafea acasă la Moka, corectă. E ca şi cum ai avea acasă un pachet de prim ajutor. Te trezeşti dimineaţă şi îţi începi ziua şi trebuie să îţi faci o cafea decentă.